# 2022 m. liepos mėn. Lietuvoje bulvių ir daržovių šviežiam vartojimui supirkta daugiau, o – perdirbimui mažiau

**Bulvių,** skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2022 m. liepos mėn., palyginti su 2021 m. atitinkamu laikotarpiu, supirkta 25,26 proc. daugiau, t. y. 4 463,527 t. Perdirbti skirtų bulvių supirkta 43,74 proc. mažiau – 240,553 t. Baigiantis sezonui nemažai perdirbimui skirtų bulvių šiemet buvo importuojama. Kol kas ta pati tendencija išlieka ir prasidėjus naujam derliui.

**Daržovių,** skirtų vartoti šviežias, 2022 m. liepos mėn., palyginti su 2021 m. liepos mėn., supirkta 10,80 proc. daugiau, t. y. 3 872,893 t. **Lapkotinių salierų** supirkimas padidėjo 2 kartus (iki 24,851 t), **agurkų** – 17,23 proc. (iki 1 714,338 t), **burokėlių** – 13,68 proc. (iki 66,161 t). Tačiau **česnakų** supirkimas sumažėjo 32,26 proc. (iki 3,837 t), **pomidorų –** 16,21 proc. (iki 598,823 t), **baltagūžių kopūstų** –12,86 proc. (iki 843,110 t), **cukinijų** – 6,67 proc. (iki 54,843 t).

Nagrinėjamu laikotarpiu **žalumyninių daržovių** supirkimas padidėjo: **špinatų** – 2,2 karto (iki 7,215 t), **krapų –**58,38 proc. (iki 14,696 t), **salotų** – 42,41 proc. (iki 170,591 t), **lapinių petražolių** – 27,97 proc. (iki 4,118 t). Tik **svogūnų laiškų** buvo supirkta 22,27 proc. mažiau (39,624 t).

**Pievagrybių**, skirtų vartoti šviežius, 2022 m. liepos mėn., palyginti su 2021 m. atitinkamu laikotarpiu, supirkta 17,06 proc. daugiau (179,964 t).

**Braškių** supirkimas šiemet buvo 43,93 proc. didesnis ir sudarė 102,792 t.

Perdirbimo įmonėse 2022 m. liepos mėn., palyginti su 2021 m. liepos mėn., **daržovių** supirkimas sumažėjo 16,50 proc. (iki 840,559 t). Buvo supirkta baltagūžių kopūstų, morkų, burokėlių, svogūnų, agurkų, salotų, krapų.

**Juodųjų** ir **raudonųjų serbentų** šiemet buvo supirkta 5,19 proc. daugiau (429,676 t).

Šaltinis: ŽŪIKVC (LŽŪMPRIS)